Gigi Becali revine în politică. Patronul FCSB a depus o cerere în instanță pentru înființarea unui nou partid politic. Se va numi Partidul Noua Gardă-Creștină Democrată, arată GSP.
Alături de Becali, Ionuț Luțu, fost fotbalist om de încredere al patronului de la FCSB și Laurențiu Ionescu, care s-a ocupat pentru o perioadă de organizarea cantonamentelor roș-albaștrilor.
Becali a mai făcut politică și a promis să nu se mai implice în astfel de proiecte. Partidul său, Noua Generație-Creștin Democrat, a fost desființat în 2022. Gigi Becali a fost, de asemenea, și europarlamentar.
Becali a fost președintele PNG din 2004, ulterior funcția fiind preluată de Ioan Olteanu.
În septembrie 2023, Gigi Becali vorbea despre intenția de a înființa un partid, pe care să îl finanțeze, cu mențiunea că nu va mai candida însă în viitor.
"Să vină oamenii din stradă să facem un partid.
Eu nu candidez, cheltui toți banii și pun pe altcineva să conducă țara", a declarat Gigi Becali în 2023, potrivit România TV.